PATVIRTINTA

 Lietuvos Respublikos aplinkos ministerijos

 Aplinkos projektų valdymo agentūros

 direktoriaus 2020 m. gegužės 13 d. įsakymu Nr. T1-88

**SUBSIDIJOS TEIKIMO SUTARTIS**

20\_\_ m. \_\_\_\_\_\_\_\_\_\_\_\_\_\_\_ d. Nr. <įrašoma pagal sutarčių registrą>

Vilnius

 Lietuvos Respublikos aplinkos ministerijos Aplinkos projektų valdymo agentūra (toliau – APVA), buveinės adresas: Labdarių g. 3, LT-01120 Vilnius, juridinio asmens kodas 288779560 atstovaujama Nacionalinių programų valdymo departamento direktoriaus Jono Balkevičiaus, veikiančio pagal APVA nuostatus, patvirtintus 2018 m. sausio 26 d. Lietuvos Respublikos aplinkos ministro įsakymu Nr. D1-66, ir APVA Procedūrų vadovą, patvirtintą 2014 m. lapkričio 27 d. APVA direktoriaus įsakymu Nr. T1-190 (2019 m. gruodžio 20 d. APVA direktoriaus įsakymo Nr. T1-185 redakcija su visais vėlesniais pakeitimais ir papildymais) ,

ir

<įrašyti Pareiškėjo pavadinimą>, (toliau – Pareiškėjas), adresas, LT-*<įrašyti kodą>* *<įrašyti adresą>* , juridinio asmens kodas *<įrašyti kodą>*, atstovaujama *<įrašyti atstovaujantį asmenį >,* veikiančio pagal Pareiškėjo įstatus, -*<įrašyti kitą pagrindą, jei būtina>*

 atsižvelgdamos į tai, kad 20\_ m. \_\_\_\_\_\_\_\_\_\_\_ d. Pareiškėjas pateikė APVA paraišką finansavimui gauti pagal Lietuvos aplinkos apsaugos investicijų fondo programos lėšomis finansuojamų investicinių projektų įgyvendinimo ir priežiūros tvarkos aprašą, patvirtintą Lietuvos Respublikos aplinkos ministro 2003 m. rugpjūčio 29 d. įsakymu Nr. 437 su visais pakeitimais ir papildymais (toliau – Tvarkos aprašas),

 įvertindamos tai, kad Lietuvos Respublikos aplinkos ministro 20\_ m. \_\_\_\_\_\_\_\_\_\_\_\_\_ d. įsakymu Nr. \_\_\_\_ „*<įrašyti įsakymo pavadinimą>*“ buvo priimtas sprendimas skirti finansavimą Pareiškėjo įgyvendinamam aplinkos apsaugos investiciniam projektui „*<įrašyti projekto pavadinimą nurodytą įsakyme>*“ (toliau – Projektas) finansuoti,

 sudarėme šią Subsidijos teikimo sutartį (toliau – Sutartis):

1. **SUTARTIES DALYKAS**

1.1. APVA įsipareigoja šioje Sutartyje nustatytomis sąlygomis ir tvarka suteikti iki *<įrašyti sumą iš įsakymo>* Eur (*suma žodžiais\_\_\_\_\_\_\_\_\_\_*eurų \_\_\_\_ct) subsidiją Pareiškėjo įgyvendinamam Projektui finansuoti. Bendra subsidijos suma negali viršyti *<nurodyti procentinę išraišką, nustatytą vertinimo metu>* procentų tinkamų finansuoti išlaidų.

1.2. Pareiškėjas įsipareigoja įgyvendinti Projektą pagal paraiškoje ir šioje Sutartyje nustatytas sąlygas ir pasiekti Sutarties 2 priede nurodytus aplinkosaugos rodiklius.

1. **SUBSIDIJOS TEIKIMO TVARKA IR SĄLYGOS**
	1. 60 proc. nuo 1.1 punkte nurodytos maksimalios subsidijos sumos (toliau – Pirmoji subsidijos dalis) sumokama, kai:
		1. pareiškėjas įsigijo, sumontavo ir pradėjo eksploatuoti pagal paskirtį Projekte numatytus įrenginius (įrenginių eksploatacijos pagal paskirtį pradžia laikoma įrenginių įvedimo į eksploataciją akto pasirašymo data, su sąlyga, kad yra patvirtinti 2.1.8. p. nurodyti atitinkami dokumentai) (pateikiami įrenginių perdavimo – priėmimo, ir/ar atliktų darbų bei įvedimo į eksploataciją aktai);
		2. pateikė APVA tinkamai užpildytus mokėjimo prašymą, Projekto techninio įgyvendinimo ataskaitą bei išlaidas pagrindžiančius dokumentus;
		3. prašomos kompensuoti Projekto išlaidos yra pripažintos tinkamomis finansuoti;
		4. pareiškėjas išlaidas tiesiogiai patyrė ir apmokėjo po Paraiškos APVA pateikimo iki Projekto techninio įgyvendinimo laikotarpio pabaigos;
		5. pareiškėjas yra galutinai atsiskaitęs su rangovais, prekių, paslaugų tiekėjais;
		6. išlaidos buvo skirtos apmokėti už pateiktas - prekes ar/ir įrangą, suteiktas paslaugas, atliktus darbus, nurodytus šioje Sutartyje;
		7. išlaidos yra tinkamai dokumentuotos (pateikiami tai įrodantys dokumentai), t. y. visos Pareiškėjų patirtos išlaidos turi būti pagrįstos išlaidų pagrindimo ir jų apmokėjimo įrodymo ar lygiavertės įrodomosios vertės dokumentais ir turi būti užtikrinamas šių dokumentų atsekamumas (pateikiamos sąskaitos faktūros, banko mokėjimo nurodymai, išrašai iš banko sąskaitų ir kt.);
		8. nauja statyba ar rekonstrukcija, kuri yra finansuojamo Projekto dalis, yra užbaigta teisės aktų nustatyta tvarka (pateikiami statybos užbaigimo dokumentai: patvirtintas statybos užbaigimo aktas, deklaracija, arba elektroninio dokumento rekvizitai peržiūrėjimui duomenų bazėje „Infostatyba“);
		9. pareiškėjas APVA pateikia dokumentus, pagrindžiančius, kad įsigyta įranga atitinka esminius Lietuvos Respublikos, Europos Sąjungos ir (ar) Europos ekonominės erdvės valstybių nustatytus standartus (sertifikatus, deklaracijas, bandymų protokolus ir kt.);
		10. pareiškėjas pažymėjo Projektu įgytą įrangą, nurodydamas, kad ji finansuojama Lietuvos aplinkos apsaugos investicijų fondo lėšomis ir paskelbė straipsnį visuomenės informavimo priemonėmis (elektroninėmis priemonėmis arba spaudoje) apie įgyvendintą Projektą ir APVA suteiktą subsidiją.
	2. Pirmoji subsidijos dalis negali būti išmokėta anksčiau nei APVA patvirtina mokėjimo prašymą ir Projekto techninio įgyvendinimo ataskaitą bei atlieka Projekto techninio įgyvendinimo patikrą vietoje.
	3. 40 proc. 1.1 punkte nurodytos subsidijos (toliau – Antroji subsidijos dalis) sumokama, kai Pareiškėjas APVA pateikia Projekto galutinio įgyvendinimo ataskaitą ir Projekto aplinkos apsaugos efekto ataskaitą už pirmąjį 12 mėn. laikotarpį, kuris skaičiuojamas nuo pirmosios subsidijos dalies išmokėjimo dienos.
	4. Antroji subsidijos dalis negali būti sumokėta anksčiau nei APVA patvirtina mokėjimo prašymą ir Projekto galutinio įgyvendinimo ataskaitą.
	5. Antroji subsidijos dalis sumokama, jeigu Sutarties 2 priede numatyti Projekto aplinkosaugos rodikliai įvykdomi ne mažiau kaip 95 proc. Kai Projekte numatyti aplinkosaugos rodikliai įvykdomi mažiau kaip 95 proc., bet lygu arba daugiau nei 80 proc. – išmokama 75 proc. Antrosios subsidijos dalies; kai aplinkossaugos rodikliai įvykdomi mažiau nei 80 proc., bet lygu arba daugiau nei 65 proc. – išmokama 50 proc. Antrosios subsidijos dalies; kai šie rodikliai įvykdomi mažiau kaip 65 proc., bet lygu arba daugiau nei 50 proc. – išmokama 25 proc. Antrosios subsidijos dalies. Jei aplinkossaugos rodikliai įvykdomi mažiau nei 50 proc. arba projekto sutartyje nustatytu terminu nepateikiama galutinio įgyvendinimo ataskaita, laikoma, kad aplinkos apsaugos efektas nepasiektas ir Antroji subsidijos dalis nesumokama ir Pareiškėjas privalo gražinti visą Pirmąją subsidijos dalį. Projekto aplinkosaugos rodiklių įvykdymas procentais apskaičiuojamas palyginant Sutarties 2 priede numatytus aplinkosaugos rodiklius su faktiškai pasiektais 12 mėnesių Projekto vykdymo aplinkosaugos rodikliais.
	6. APVA išmoka Sutarties 1.1 punkte nurodytą Pareiškėjui skiriamą subsidijos sumą (kuri bet kuriuo atveju negali viršyti 1.1. punkte nurodyto maksimalaus finansavimo procento), atsižvelgdama į jo faktiškai patirtas tinkamas finansuoti Projekto išlaidas.

1. **PROJEKTO VYKDYMO IR ATASKAITŲ TEIKIMO TERMINAI**
	1. Pareiškėjas privalo techniškai įgyvendinti Projektą ir pateikti techninio įgyvendinimo ataskaitą per *<įrašomas projekto paraiškoje įvertintas kaip tinkamas mėnesių skaičius>* mėnesių nuo Projekto įgyvendinimo pradžios.
	2. Projekto įgyvendinimo laikotarpis: laikotarpis nuo Projekto įgyvendinimo pradžios (Sutarties įsigaliojimo datos) iki Projekto galutinio įgyvendinimo termino pabaigos (Projekto galutinio įgyvendinimo ataskaitos patvirtinimo APVA datos), negali būti ilgesnis kaip 36 mėn.
	3. Pareiškėjas privalo pateikti Projekto galutinio įgyvendinimo ataskaitą (pirmųjų vienerių metų eksploatacijos rezultatus ir aplinkos apsaugos efektą) - per 30 kalendorinių dienų praėjus 12 mėnesių po Pirmosios subsidijos dalies gavimo dienos.
	4. Pareiškėjas privalo pateikti antrųjų veiklos metų aplinkosaugos rodiklių vykdymo ataskaitą - per 30 kalendorinių dienų praėjus 24 mėnesiams po Pirmosios subsidijos dalies gavimo dienos.
	5. Agentūros patvirtintos ataskaitų formos talpinamos <https://www.apva.lt/> tinklapyje.
2. **ŠALIŲ TEISĖS IR PAREIGOS**

4.1. Pareiškėjas įsipareigoja:

4.1.1. siekdamas numatytų Projekte tikslų, uždavinių ir rezultatų, įgyvendinti Projektą, laikydamasis šioje Sutartyje numatytų sąlygų ir terminų;

4.1.2. naudoti skirtas Projekto finansavimo lėšas tik su Projekto įgyvendinimu susijusioms išlaidoms;

4.1.3. užtikrinti nuosavų lėšų įnašą tinkamoms finansuoti Projekto išlaidoms apmokėti ir Projektui įgyvendinti reikalingų išlaidų (tarp jų ir netinkamų) apmokėjimą;

4.1.4. laikytis Lietuvos Respublikos įstatymų, kitų teisės aktų, Europos Sąjungos teisės aktų, susijusių su Projekto įgyvendinimu;

4.1.5. už gautas lėšas įsigyti materialųjį ir nematerialųjį turtą, jį valdyti nuosavybės teise ir naudoti savo veikloje pagal nustatytą paskirtį ne mažiau kaip trejus metus nuo pirmos subsidijos dalies sumokėjimo;

4.1.6. tinkamai vesti subsidijos panaudojimo finansinę apskaitą: fiksuoti ūkines ir kitas operacijas, susijusias su Projekto vykdymu, ir saugoti su šiomis operacijomis susijusius dokumentus ne trumpiau kaip 10 (dešimt) metų po Projekto įgyvendinimo pabaigos;

4.1.7. laiku ir tinkamai pateikti šios Sutarties 3.3 ir 3.4 punktuose nurodytas ataskaitas su jas pagrindžiančiais dokumentais;

4.1.8. APVA nustatytais terminais teikti papildomą informaciją ir ją pagrindžiančius dokumentus, šalinti Projekto įgyvendinimo metu nustatytus trūkumus;

4.1.9. gavęs sprendimą dėl Projekto finansavimo sumažinimo, sustabdymo arba nutraukimo ir (arba) Sutarties nutraukimo ar pakeitimo ir (arba) reikalavimo grąžinti dalį išmokėtos Projekto finansavimo lėšų sumos ar ją visą, per nurodytą terminą grąžinti sprendime nurodytą išmokėtų Projekto finansavimo lėšų sumą;

4.1.10. negrąžinus šios Sutarties 2.1 ir (arba) 2.3 punktuose nurodytos sumos per sprendime nurodytą terminą, mokėti 0,01 procento delspinigius nuo grąžintinos lėšų sumos už kiekvieną pavėluotą grąžinti lėšas dieną;

4.1.11. trejus metus nuo pirmos subsidijos dalies sumokėjimo, be APVA sutikimo, neperleisti, neparduoti, neįkeisti turto ar kitokiu būdu nesuvaržyti daiktinių teisių į turtą, kuriam įsigyti ar sukurti skiriamos Projekto finansavimo lėšos;

4.1.12. užtikrinti, kad Projekto finansavimo lėšomis įgytas ar sukurtas turtas nebūtų sugadintas, sunaikintas ar kitaip prarastas dėl Projekto vykdytojo aplaidumo ar kaltės Projekto veiklos įgyvendinimo metu ir dar trejus metus nuo pirmos subsidijos dalies sumokėjimo;

4.1.13. kaip galima greičiau raštu informuoti APVA apie visus numatomus pakeitimus, susijusius su šia Sutartimi ir Projekto įgyvendinimu (pvz., įmonės savininko, įmonės statuso, teisinės formos, Projekte numatytos įrangos tiekėjų pasikeitimas, numatomas įmonės reorganizavimas, bankroto bylos iškėlimas ar kt.). Pareiškėjas turi nurodyti aplinkybes, dėl kurių kinta Projekto įgyvendinimo sąlygos ar yra kitokių nukrypimų nuo Projekto;

4.1.14. bendradarbiauti su APVA, jos samdomais nepriklausomais ekspertais ir kitais Projektą kontroliuojančiais asmenimis, laiku teikti jiems visą prašomą informaciją, sudaryti sąlygas tikrinti informaciją, susijusią su Projekto įgyvendinimu, susipažinti su dokumentais, susijusiais su Projekto ir Sutarties vykdymu, bet kuriame Projekto įgyvendinimo etape;

4.1.15. savo lėšomis sumokėti mokesčius, rinkliavas, atlyginimus notarui, turto vertintojams, kitiems asmenims, institucijoms ir pareigūnams už turto vertinimą, sutarčių paruošimą, registravimą, vykdymą ir kitas paslaugas, susijusias su šia Sutartimi, taip pat sumokėti mokesčius ir kitas valstybės rinkliavas, kuriais gali būti apmokestinta Pareiškėjo gaunama subsidija;

4.1.16. pirkimus, susijusius su Projekto įgyvendinimu, atlikti vadovaudamasis Lietuvos Respublikos viešųjų pirkimų įstatymu su vėlesniais pakeitimais ir papildymais ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymu, kai Paramos gavėjas yra perkančioji organizacija, su vėlesniais pakeitimais ir papildymais arba vadovaudamasis Aplinkos ministro 2010 m. rugsėjo 14 d. įsakymu Nr. D1-762 patvirtintu Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašu, kai Paramos gavėjas nėra perkančioji organizacija su vėlesniais pakeitimais ir papildymais;

4.1.17. neperleisti savo įsipareigojimų, kylančių iš Sutarties, tretiesiems asmenims;

4.1.18. vykdyti kitus šioje Sutartyje ir Tvarkos apraše nustatytus įsipareigojimus;

4.1.19. per dvi savaites nuo sutarties įsigaliojimo dienos pateikti patikslintą Projekto įgyvendinimo grafiką;

4.1.20. *<jeigu taikoma įrašyti kitas papildomas sąlygas, jeigu netaikoma, punktas panaikinamas>.*

 4.2. Pareiškėjas turi teisę teikti APVA paklausimus, susijusius su Projekto įgyvendinimu, vadovaudamasis Sutarties 5.2 punktu inicijuoti Sutarties pakeitimus, taip pat turi kitas Tvarkos apraše nurodytas teises.

 4.3. APVA įsipareigoja:

4.3.1. šioje Sutartyje ir Tvarkos apraše nustatytomis sąlygomis ir tvarka suteikti subsidiją Pareiškėjui;

4.3.2. vadovaudamasis Tvarkos aprašo nustatyta tvarka, tikrinti ir tvirtinti Projekto įgyvendinimo ataskaitas;

4.3.3. vertinti, ar Projektas yra įgyvendintas ir Projekte bei paraiškoje numatyti rezultatai yra pasiekti;

4.3.4. teikti Pareiškėjui informaciją apie priimtus sprendimus, susijusius su Projekto priežiūra ir Sutarties vykdymu;

4.3.5. vykdyti kitus Tvarkos apraše ir Sutartyje nustatytus įsipareigojimus.

4.4. APVA turi teisę:

4.4.1. atlikti Projekto patikras vietoje, Pareiškėjui pateikus techninio įgyvendinimo bei galutinio įgyvendinimo ataskaitas;

4.4.2. bet kuriame Projekto įgyvendinimo ir/ar Sutarties vykdymo etape atlikti papildomą Projekto patikrą;

4.4.3. atlikti su Sutarties vykdymu susijusius patikrinimus (dokumentų tikrinimus, patikras Projekto vietoje ir pan.), teikti Pareiškėjui pastabas ir įspėjimus dėl Projekto netinkamo vykdymo, reikalauti iš Pareiškėjo papildomos informacijos arba dokumentų, jeigu, APVA nuomone, pateiktos informacijos nepakanka įsitikinti, jog Pareiškėjo pateiktose ataskaitose informacija yra teisinga ir (arba) mokėjimo prašymas būtų tinkamas apmokėti ir atlikti kitus veiksmus, užtikrinančius tinkamą Sutarties vykdymą;

4.4.4. sustabdyti arba nutraukti subsidijos teikimą ir (arba) reikalauti grąžinti suteiktą subsidijos sumą Sutarties 6 punkte nustatyta tvarka;

4.4.5. imtis kitų veiksmų, reikalingų tinkamai Projekto kontrolei, siekiant įgyvendinti Tvarkos aprašo ir/ar šios Sutarties nuostatas.

1. **SUTARTIES PAKEITIMAS, ATSISAKYMAS NUO SUTARTIES**

5.1. Jokie su APVA raštu nesuderinti nukrypimai nuo planuoto Projekto įgyvendinimo, keičiantys Projekto apimtį, keičiantys arba didinantys Projekto išlaidas, pratęsiantys Projekto įgyvendinimo laikotarpį ar kitaip keičiantys Projektą ar šioje Sutartyje nustatytus Pareiškėjo įsipareigojimus, nėra galimi. Pareiškėjas privalo raštu informuoti APVA apie visus numatomus pakeitimus, susijusius su šia Sutartimi ir Projekto įgyvendinimu, kaip nurodyta šios Sutarties 4.1.13 punkte.

5.2. Pareiškėjui pateikus motyvuotus argumentus, Sutartis gali būti keičiama, jeigu:

5.2.1. būtina pakeisti Projekto įgyvendinimo laikotarpį dėl aplinkybių, tiesiogiai nepriklausančių nuo Pareiškėjo, tačiau Projekto įgyvendinimo laikotarpis negali būti ilgesnis nei 36 (trisdešimt šeši) mėnesiai;

5.2.2. keičiasi Pareiškėjo teisinė forma;

5.2.3. atsiranda nenumatytų aplinkybių, turinčių įtakos Projekto įgyvendinimo nukrypimui nuo Sutarties sąlygų.

5.3. Pareiškėjo prašymas pakeisti Sutartį gali būti patenkinamas, jeigu ją pakeitus išlieka sąlygos pasiekti Projekto dokumentuose nurodytus Projekto aplinkosaugos rodiklius, nedidinant šios Sutarties 1.1 punkte nurodytos maksimalios subsidijos sumos.

5.4. Atsiradus 5.2 punkte numatytoms aplinkybėms, Pareiškėjas privalo pateikti APVA raštišką prašymą pakeisti Sutartį, nurodydamas keitimo esmę, priežastis ir pagrindimą bei pridėdamas visus prašymą pagrindžiančius dokumentus (įrodymus).

5.5. Apie sutikimą arba nesutikimą keisti Sutartį APVA informuoja Pareiškėją per 30 kalendorinių dienų nuo prašymo gavimo dienos. Prašymo gavimo data laikoma diena, kai APVA gavo visus prašymą pagrindžiančius įrodymus.

5.6. Jeigu sutartis keičiama APVA iniciatyva, Pareiškėjas apie tokį pakeitimą turi būti informuotas raštu prieš 30 kalendorinių dienų.

5.7. Sutarties pakeitimai fiksuojami Šalims pasirašant susitarimą dėl Sutarties pakeitimo. Sutarties pakeitimai įsigalioja po to, kai susitarimą dėl Sutarties pakeitimo pasirašo abi Šalys.

5.8. Apie pasikeitusius rekvizitus (pavadinimą, adresą, telefono numerį, fakso numerį, banko sąskaitas ir pan.) Šalys įsipareigoja informuoti viena kitą rašytiniu pranešimu.

1. **ATSAKOMYBĖ DĖL NETINKAMAI ĮGYVENDINTO PROJEKTO**

6.1. APVA turi teisę sustabdyti subsidijos teikimą, sumažinti išmokamos Antrosios subsidijos dalį, inicijuoti išmokėtos subsidijos susigrąžinimą ir (ar) nutraukti šią Sutartį, kai Pareiškėjas:

6.1.1. Sutarties 3.3 punkte nustatyta tvarka ir terminais nepateikė Projekto techninio ir (ar) galutinio įgyvendinimo ataskaitos;

6.1.2. nepateikė Projekto aplinkosaugos rodiklių vykdymo 3.3 ir/arba 3.4 punktuose nuodytos ataskaitos arba ją pateikė, tačiau APVA nustatė, kad numatyti aplinkossaugos rodikliai nėra pasiekti;

6.1.3. nutraukia Projekto įgyvendinimą, nukrypsta nuo Projekto techninių dokumentų, dėl ko negalės pasiekti Sutartyje nustatytų Projekto uždavinių ir tikslų;

6.1.4. teikdamas paraišką, prašydamas išmokėti subsidiją arba vykdydamas šią Sutartį, pateikia neteisingą informaciją arba nuslepia informaciją, turinčią reikšmės sprendimo skirti finansavimą Projektui priėmimui arba tinkamai Sutarties vykdymo kontrolei;

6.1.5. vykdydamas Projektą, pažeidžia Lietuvos Respublikos ar Europos Sąjungos teisės aktų reikalavimus, kiek jie yra susiję su Projekto įgyvendinimu;

6.1.6. subsidiją (ar jos dalį) naudoja ne pagal paskirtį;

6.1.7. anksčiau nei per trejus metus nuo pirmos subsidijos dalies sumokėjimo datos, be APVA sutikimo įkeičia, perleidžia, parduoda arba kitaip pakeičia už APVA suteiktos subsidijos lėšas įsigyto turto nuosavybės pobūdį, nustoja jį naudoti savo veikloje arba šį turtą naudoja ne pagal paskirtį;

6.1.8. nesuderinęs su APVA perleidžia tretiesiems asmenims savo įsipareigojimus arba teises, nustatytas šioje Sutartyje;

6.1.9. Pareiškėjui iškelta byla dėl bankroto arba jis yra likviduojamas Projekto įgyvendinimo metu;

6.1.10. nesudaro sąlygų ar neleidžia APVA (APVA atsakingiems darbuotojams ir (ar) nepriklausomiems ekspertams) atlikti Sutarties 4.1.14, 4.3.3 ir (arba) 4.4.1, 4.4.2, 4.4.3 punktuose nurodytų Projekto patikrinimų/priežiūros;

6.1.11. pažeidžia kitas Sutarties sąlygas.

6.2. APVA, atsižvelgdama į Sutarties nevykdymo (netinkamo vykdymo) laipsnį, Pareiškėjo veiksmus, susijusias objektyvias aplinkybes, priima sprendimą:

6.2.1. sustabdyti subsidijos teikimą ir nurodyti Pareiškėjui trūkumų pašalinimo terminą;

6.2.2. sumažinti išmokamos subsidijos antrąją dalį;

6.2.3. nutraukti subsidijos teikimą, nutraukti Sutartį ir (ar) pareikalauti grąžinti sumokėtą subsidiją arba jos dalį.

6.3. Pareiškėjui planuotus antrųjų veiklos metų aplinkosaugos rodiklius pasiekus mažiau kaip 70 proc., jis privalo APVA sumokėti baudą, lygią 5 procentams išmokėtos antrosios subsidijos dalies vertės.

6.4. Pareiškėjui, per 1 mėnesį praėjus dvejiems metams po pirmosios subsidijos dalies išmokėjimo nepateikus antrųjų veiklos metų Projekto aplinkos apsaugos efekto ataskaitos, taikomi 0,03 proc. delspinigiai nuo antrosios subsidijos dalies už kiekvieną pavėluotą dieną. Nepateikus antrųjų veiklos metų Projekto aplinkos apsaugos efekto ataskaitos ilgiau kaip 3 mėnesius, pareiškėjas privalo APVA sumokėti baudą, lygią 7 proc. išmokėtos antrosios subsidijos dalies vertės.

**7. TAIKYTINA TEISĖ, GINČŲ SPRENDIMAS, KITOS SĄLYGOS**

7.1. Sutartis vykdoma vadovaujantis Lietuvos Respublikos įstatymais ir kitais teisės aktais.

7.2. Šalių ginčai, kilę dėl jos vykdymo, sprendžiami vadovaujantis Lietuvos Respublikos teisės aktais.

7.3. Šalys yra atleidžiamos nuo atsakomybės dėl Sutarties vykdymo pagal Lietuvos Respublikos civilinio kodekso 6.212 straipsnio nuostatas dėl nenugalimos jėgos *(force majeure)* aplinkybės.

7.4. Sutartis įsigalioja nuo to momento, kai ją pasirašo visos Šalys, ir galioja iki visiško Šalių įsipareigojimų įvykdymo arba iki Sutartis bus nutraukta.

7.5. Šalys įsipareigoja laikytis Sutartyje ir Tvarkos apraše nustatytų reikalavimų, o Sutartyje vartojamas sąvokas interpretuoti taip kaip jos apibrėžtos Tvarkos apraše, išskyrus atvejus, kai Sutartis aiškiai nustato kitokį vartojamų sąvokų apibrėžimą.

7.6. Sutarties priedai laikomi neatskiriama Sutarties dalimi.

7.7. Sutartis sudaryta dviem egzemplioriais, po vieną kiekvienai Šaliai.

7.8. Sutarties priedai:

1. Priedas Nr. 1 Projekto biudžetas;

2. Priedas Nr. 2 Projektu siekiami aplinkosaugos rodikliai;

3. Priedas Nr. 3 Paraiška.

|  |  |  |  |
| --- | --- | --- | --- |
| **8. ŠALIŲ REKVIZITAI** Lietuvos Respublikos aplinkos ministerijos Aplinkos projektų valdymo agentūraBuveinės adresas:Labdarių g. 3, LT-01120 Vilnius Kodas 288779560A. s. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bankasBanko kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tel. 8 (52) 72 57 58Nacionalinių programų valdymo departamento direktorius A.V. | **Pareiškėjas**\_\_\_\_\_\_\_\_\_\_\_\_\_\_\_\_\_\_\_\_*(pavadinimas)*Buveinės adresas:\_\_\_\_\_\_\_\_\_\_\_\_\_\_\_\_\_\_\_\_\_\_\_Kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. s. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bankasBanko kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Direktorius A.V. |  |  |